ΓΡΑΠΤΗ ΕΡΩΤΗΣΗ E-2253/01

υποβολή: Alexandros Alavanos (GUE/NGL) προς την Επιτροπή

(26 Ιουλίου 2001)

Θέμα: Έρευνα σχολικής αποτυχίας στην Ευρωπαϊκή Ένωση

Η εκπαίδευση και η κατάρτιση των νέων αποτελούν παράγονταψίστης σημασίας γιατί συμβάλλουν στο να αποκτούν οι νέοι την ικανότητα να αναπτύξουν πλήρως την προσωπικότητα και το δυναμικό τους, να συμμετέχουν πλήρως και να διαδραματίσουν ενεργό ρόλο στην ανάπτυξη των ευρωπαϊκών κοινωνιών. Επομένως, η σχολική αποτυχία έχει απτές προσωπικές και κοινωνικές συνέπειες για το άτομο και την κοινωνία, και οι επιπτώσεις τηςπερβαίνουν κατά πολύ τα όρια της εκπαίδευσης και της κατάρτισης.

Στο πρόγραμμα Έρευνα, Τεχνολογία, Ανάπτυξη (RTD) δίνεται η δυνατότητα χρηματοδότησης μελετών και προτάσεων για την σχολική αποτυχία στα κράτη μέλη της Ευρωπαϊκής Ένωσης.

Γνωρίζει η Επιτροπή ανπήρξαν από ερευνητικά κέντρα και πανεπιστήμια προτάσεις για την σχολική αποτυχία· Έχει ανοίξει η διαδικασία σχετικής αξιολόγησης των προτάσεων· Υπάρχουν αποτελέσματα·

Απάντηση του κ. Busquin εξ ονόματος της Επιτροπής

(12 Οκτωβρίου 2001)

Το στοχοθετημένο πρόγραμμα κοινωνικο-οικονομικών ερευνών (ΣΠΚΕρ) (TSER) του Τέταρτου προγράμματος-πλαισίου έρευνας και τεχνολογικής ανάπτυξης (Ε & ΤΑ) της Κοινότητας και η καίρια δράση για τη βελτίωση του κοινωνικο-οικονομικού γνωσιολογικούπόβαθρου του Πέμπτου προγράμματος-πλαισίου ΕΤΑποστηρίζουν τους ευρωπαίους ερευνητές από τον χώρο των κοινωνικών και θεωρητικών επιστημών, συμπεριλαμβάνοντας ορισμένες έρευνες που σχετίζονται με τα θέματα της εκπαίδευσης και της κατάρτισης. Στο πλαίσιο των εν λόγω δραστηριοτήτων, δεν προβλέπονται σχέδια ειδικά αφιερωμένα στο θέμα της αποτυχίας των σπουδών. Κατά συνέπεια, δεν προβλέπεται η δυνατότητα συγκριτικής αξιολόγησης των προτάσεων για αυτό το θεματικό πεδίο εκτός του πλαισίου των κανονικών διαδικασιών ανεξάρτητης αξιολόγησης των προτάσεων οι οποίες εντάσσονται στο συνολικό φάσμα της καίριας δράσης. Ωστόσο, σε ορισμένα προγράμματα διερευνάται το ζήτημα της σχολικής αποτυχίας σε συνάρτηση, για παράδειγμα, με τη μετάβαση από την εκπαίδευση στην εργασία, τη μετανάστευση, τον κοινωνικό αποκλεισμό, τις εκπαιδευτικές μεταρρυθμίσεις, τον τρόπο διακυβέρνησης της παιδίας κ.ο.κ.

Το πιο συναφές ερευνητικό πρόγραμμα που σχετίζεται με το ζήτημα της σχολικής αποτυχίας στην Κοινότητα τιτλοφορείται Συγκριτική ανάλυση της μετάβασης από την εκπαίδευση στην εργασία στην Ευρώπη, οι εργασίες του οποίου ολοκληρώθηκαν πρόσφατα. Για να συμβουλευθείτε την τελική έκθεση καθώς και ορισμένες ερευνητικές μονογραφίες και άλλες δημοσιεύσεις από το εν λόγω πρόγραμμα μπορείτε να ανατρέξετε στην ιστοσελίδα του προγράμματος: http://www.mzes.uni-mannheim.de/projekte/catewe/publ/publ_e.html

Στο πλαίσιο του προγράμματος Socrates εκπονήθηκαν ορισμένες άλλες μελέτες, δύο από τις οποίες εμφανίζουν ιδιαίτερο ενδιαφέρον για το θέμα της σχολικής αποτυχίας:

- Επιτυχία για όλους: η προώθηση της πρόσβασης κοινωνικά απόβλητων παιδιών στα βασικά προσόντα (1997/1999) στην οποία αναλύονται οι ποικιλόμορφες εκπαιδευτικές στρατηγικές οι οποίες εφαρμόζονται για τους κοινωνικά απόβλητους νέους στην Ευρώπη, κατατασσόμενες σε τρεις κατηγορίες: την παροχή ίσων ευκαιριών, την ίση μεταχείριση ή τις στρατηγικές ισότιμων αποτελεσμάτων.

- Εγκατάλειψη του σχολείου και δευτεροβάθμια εκπαίδευση (1997/1999) στην οποία παρατίθενται, αφενός μεν, οι εκθέσεις για την εκάστοτε χώρα της Κοινότητας, στις οποίες περιγράφεται ο αριθμός και η κατανομή των μαθητών που εγκαταλείπουν το σχολείο στη βαθμίδα της δευτεροβάθμιας εκπαίδευσης και, αφετέρου, γίνεται συγκριτική ανάλυση του χαρακτηριστικού περιγράμματος των μαθητών που εγκαταλείπουν το σχολείο και ττων σχέσεών τους με τις προϋφιστάμενεςποδομές ανισότητας. Οι ερευνητές διατύπωσαν συγκεκριμένες συστάσεις προς τους φορείς χάραξης της εκπαιδευτικής πολιτικής, λαμβάνονταςπόψη τους ότι το φαινόμενο της εγκατάλειψης του σχολείου αποτελεί σωρευτική διαδικασία, η οποία διαμορφώνεται με την πάροδο αρκετών ετών και ότι θα πρέπει οι διομικοί καθώς και οι πολιτιστικοί-βιογραφικοί συντελεστές να γίνουν κατανοητοί στο πλαίσιο της εφαρμογής ολοκληρωμένης προσέγγισης.